***Bábolna Mentőállomás***

***ÉVES BESZÁMOLÓ***

***2024***

**Bábolnán,** 2015. novemberében kezdte meg működését az Országos Mentőszolgálat mentőállomása. Az épület jelenleg is újszerű állapotban van. Amelynek fenntartására mi, dolgozók is különös figyelmet fordítunk.

A mentőállomáson egy 24 órában lévő mentőautó teljesít szolgálatot. Tervek szerint az év második felében elindítjuk a 2.mentőautónkat is 12 órás szolgálatokban.

Pozitívum, hogy nincs humán erőforrás hiány, új dolgozók csatlakozásával kezdtük meg a 2024-es évet.

Állományunk tagjai a belső kötelező szakmacsoportos képzéseken aktívan részt vesznek, tudásukat fejlesztik, szakmailag folyamatosan képezik magukat. Új kompetenciákat szereznek.

Ellátási területünk Ács, Bábolna, Nagyigmánd, Bana, Tárkány, valamint e településekhez tartozó külterületek, illetve Komárom és környéke, valamint Kisbér és környéke, az aktuális mentési helyzetnek megfelelően.

Az M1 autópálya bábolnai szakasza is az ellátási területünk része. A bábolnai térségből - földrajzi helyzetéből adódóan - mentőautónk, a 33 km-re lévő győri Petz Aladár Megyei Oktatókórházba szállítja betegeit. Kisebb számban pedig a tatabányai Szent Borbála Kórházba.

2024 májusában megszerveztük „Nyitott kapuk” rendezvényünket, amelyet az Országos Mentőszolgálat születésnapja alkalmából, minden évben megtartunk.

2024-ben az OMSZ megalakulásának 76.születésnapját ünnepeltük.

Ezen a napon, közel 130 diák, felnőtt, gyermek látogatta meg a mentállomásunkat

Az érdeklődők betekintést nyerhettek a munkánkba, mentéstechnikai bemutatót tartottunk, újraélesztést tanítottunk, mentőkutya bemutató volt és nem utolsó sorban mini mentőmúzeumunkat is végig nézhették a látogatók.

Lelkes gyermekek elsősegélytotót tölthettek, amelyet édességgel jutalmaztunk.

Mint állomásvezetőnek, külön öröm volt számomra, hogy a Bajtársak szabadnapjukon vállalták az esemény lebonyolítását.

Meg kell említenem, hogy e jeles napon, külsős önkéntesek is segítették különlegessé tenni a mentők születésnapját. Pl. kutyásbemutatóval.

2024.Novemberében -egészséghónap keretében -2 iskolában és egy szociális intézményben tartottunk oktatást és mentéstechnikai bemutatót.

2025.12.04-én ismét kinyitottuk „zárt kapuinkat” sok kisgyermek örömére, és Mikuláspartyt szerveztünk a mentőállomáson.

A Mikulás mentőautón érkezett, szaloncukrot és kisebb játékokat osztogatott a gyerekeknek. Felnőtteket meleg teával kínáltuk. Ismét jelen volt mentőkutyánk és Társszerveink közül a Rendőrség is jelen volt .

Napi feladataink száma, 4-6-8 riasztás. Átlagosan egy kivonulás 2-3 órát vesz igénybe. Mentőautónk felszerelése a kor követelményeinek megfelelő. Minden tudásunk, eszközünk és műszerünk rendelkezésre áll ahhoz, hogy a betegek a magas szintű ellátásban részesüljenek.

Komárom-Esztergom Vármegyében, 2023.május 1- én indítottuk el a sürgősségi ügyeletet. .

Jelenleg Kisbéren működik, hétköznap 16 órás, hétvégén 24 órás ügyelet, Komáromban pedig hétköznap, 16 órától-22 óráig. Hétvégén 8 órától-14 óráig. .Az ügyeletek helyszíne, üzemeltetési ideje felsőbb döntés volt.

Lakás hívás esetén Kisbérről gyakran vonulunk Bábolnára és otthonában megvizsgáljuk ellátjuk a betegeket. Szükség esetén kórházba utaljuk,.

Az elégedettségi rátánk nagyon magas. Ami számunkra is nagy öröm.

Mivel mi mindannyian az OMSZ dolgozói vagyunk, akik másodállásban támogatják a sürgősségi ügyelet működését, ugyanazzal a magas szintű szakmai hozzáállással, tudással precizitással látjuk el ügyeleti szinten a betegeket, mint amikor mentőautóval érkezünk a helyszínre. Természetesen így az akut életveszélyes állapotok ellátására is alkalmasak az ügyeleti egységek, mind felszerelésben mind szakmai kompetenciában is.

Az új ügyeleti rendszer lehetővé teszi, hogy a mentési oldalt is támogassuk.

2022-ben és 2023 adventi időszakában, valamint 2024-ben is vendégül látták a mentőállomás dolgozóit, az egyik helyi étteremben. Karácsonyi vacsora keretében lehetőséget kaptunk a mentálhigiénénk javítására is, csapatépítés formájában.

Ennek különösen nagy jelentőséget tulajdonítok, mivel mint említettem szinte mindannyian másod-harmadállásban is dolgozunk és ezek a közösségi élmények védik a dolgozókat a Burnout- szindróma vagyis a szakmai kiégés ellen.

Ezért külön köszönettel tartozunk Önöknek.

A környékbeli önkormányzatokkal való kapcsolatunk is kifejezett jó. Az állomásunkat magánszemélyek és vállalkozások továbbra is támogatják.

Pl. helyi Farm-Hús, hentesüzlet a koronavírus járvány kitörésének kezdete óta, tehát 5.éve(!) napi szinten biztosít meleg ételt a bajtársaknak. Meg kell említenem, hogy a helyi szódavizet is díjmentesen igényelhetjük.

Összességében, egy eredményes munkaévet zártunk 2024-ban.

Reméljük, hasonló pozitívumokkal szolgálhatunk majd 2025-ben is.

Tisztelettel: Sáfrány Piroska

Bábolna, 2025.03.06 Megyei Ügyeletvezető Mentőtiszt

Bábolna, Állomásvezető Mentőtiszt